da en da nl ca da da de es da da da da da da sv da da da da da da da da da nl da da da da da de da da da da da da da da da da da da da nl da en da da es nl da
Nu udbetales 2.500 kr. i ekstra økonomisk støtte til modtagere af ældrecheck for 2022 | ATP
I dag sætter Udbetaling Danmark udbetalingen af ekstra økonomisk støtte til modtagere af ældrecheck for 2022 i gang. Modtagerne kan inden månedens udgang se frem til automatisk at få 2.500 kr. Man skal ikke selv foretage sig noget for at modtage støtten.
Knapt 280.000 borgere står på listen, når Udbetaling Danmark i dag trykker på den knap, der sætter udbetalingen af ekstra økonomisk støtte på 2.500 kr. i gang. Beløbet bliver inden udgangen af september automatisk udbetalt til borgere, der har modtaget ældrecheck for 2022. Beløbet er første del af den i alt 5.000 kr. i skattefri ekstra økonomisk støtte, som Folketinget har vedtaget på grund af den ekstraordinære situation med høje energipriser. Anden del af støtten udbetales i starten af januar 2023.
”Vi er glade for, at vi, med udbetalingen af den ekstra økonomiske støtte til modtagere af ældrechecken for 2022, kan virkeliggøre den aftale, som et bredt flertal i Folketinget har besluttet. Udbetaling Danmark udbetaler årligt 240 mia. kr. til 2,4 mio. danskere svarende til 2 ud af 3 velfærdskroner. Derfor er vores systemer også gearet til, at udbetalingen af de 2.500 kr. kommer sikkert ud til borgerne,” fortæller Udbetaling Danmarks direktør, Anne Kristine Axelsson.
Støtten er skattefri, og får ikke betydning for de offentlige ydelser, man i forvejen modtager. Man skal med andre ord ikke foretage sig noget i forbindelse med udbetalingen af støtten. Modtagerne af den ekstra økonomiske støtte vil modtage et brev med orientering om udbetalingen, når udbetalingen finder sted. Hvis man ikke har ret til ekstra økonomisk støtte, modtager man ikke noget brev.
Er man i tvivl om noget vedrørende udbetalingen, findes der svar på de fleste spørgsmål på  www.borger.dk/pension-og-efterloen/tillaeg-til-folke--og-foertidspension/ekstra-oekonomisk-stoette-til-modtagere-af-aeldrecheck-for-2022eller på engelsk på  www.lifeindenmark.dk/pension-additional-financial-aid-2022.
- Ekstra økonomisk støtte til modtagere af ældrecheck for 2022 udbetales på grund af den ekstraordinære situation med høje energipriser.
- Et bredt flertal i Folketinget har besluttet at udbetale 5.000 kr. af to omgange til modtagere af ældrecheck for 2022. Udbetaling Danmark udbetaler støtten med et fast beløb på 2.500 kr. i slutningen af september måned og med yderligere 2.500 kr. i januar 2023.
- Knapt 280.000 borgere har ret til at modtage den ekstra økonomiske støtte.
Ekstra økonomisk støttehøje energipriservelfærdældrecheck
Christian RaskSeniorpresse- og kommunikationsrådgiverATP
70 11 12 13https://www.atp.dk/
Følg pressemeddelelser fra ATP
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra ATP
ATP ansætter koncerndirektør for IT og teknologi21.9.2022 08:00:00 CEST | Pressemeddelelse
ATP udpeger Haktan Bulut til ny koncerndirektør for IT og teknologi (CITO). Han kommer fra en stilling som Executive Vice President og chef for teknologi i Nuuday og vil i rollen som CITO komme til at spille en afgørende rolle i at sikre synergier i ATP-Koncernen.
ATP ruster sig til yderligere digitalisering og justerer i ledelsen30.8.2022 13:00:00 CEST | Pressemeddelelse
To nye medlemmer i koncernledelsen og enklere arbejdsgange skal sikre en fokuseret og veldrevet organisation, så ATP fortsat kan levere velfærdsydelser til danskerne - enkelt og effektivt.
ATP øger igen grøn milliardinvestering5.7.2022 07:15:00 CEST | Pressemeddelelse
For tredje gang investerer ATP i svenske Northvolt, som er udvikler og producent af verdens grønneste elbilbatterier. Danskernes pensionskasse lægger 400 mio. kroner og den samlede investering fra ATP runder nu 1,9 mia. kroner.
Danskerne har 1,35 mia. kr. til gode i feriepenge – tjek borger.dk27.6.2022 07:00:00 CEST | Pressemeddelelse
Langt de fleste har allerede bestilt og fået deres feriepenge for ferieåret 2020/2021. Der er dog fortsat 350.000 lønmodtagere, der har feriepenge til gode. I alt drejer det sig om 1,35 mia. kr. fra ferieåret 2020/2021. ATP opfordrer til, at man tjekker på borger.dk, om man har penge til gode.
Ny kortfilm skal hjælpe kommende forældre med at forstå de nye barselsregler24.6.2022 04:00:00 CEST | Pressemeddelelse
Fra 2. august kommer der nye barselsregler, og nu har Udbetaling Danmark lavet en kort animeret film, der skal gøre det nemmere for kommende forældre at orientere sig om reglerne. Reglerne betyder bl.a., at forældre, der bor sammen ved barnets fødsel og som opfylder betingelserne for at få barselsdagpenge, begge som udgangspunkt kan søge om 24 ugers orlov med barselsdagpenge efter fødslen. Ønsker forældrene en anden fordeling, kan de overdrage forskellige dele af orloven til hinanden. Se filmen på www.borger.dk/barsel-loenmodtager og læs om de nye barselsregler på www.borger.dk/barsel.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022